Case ID: 1117579
Sentence 2: Təqsirləndirilən şəxs1 ibtidai istintaq orqanı tərəfindən Azərbaycan Respublikası Cinayət Məcəlləsinin 263.1-1ci maddəsi ilə məhkəməyə verilmişdir ondan ötrü ki, o, xx xxxxx 2019-ci il tarixdə, saat 22:07 radələrində arvadı X5 adına olmaqla, müvafiq qaydada etibarnamə olmadan idarə etdiyi texniki cəhətdən saz vəziyyətdə olan X29” markalı, **-OG*** dövlət qeydiyyat nişanlı avtomobil ilə Bakı şəhəri, Nizami rayonu, M.Əliyev küçəsi ilə Bakı Metropoliteninin “Koroğlu” stansiyası istiqamətindən “Neon” şadlıq sarayı istiqamətində saatda 50-60 km sürətlə hərəkətdə olarkən ünvan 1 A ünvanının qarşısında “Yol hərəkəti haqqında” Azərbaycan Respublikası Qanununun 50-ci maddəsinin 1-ci hissəsinin tələblərini pozmaqla yol hərəkətinin iştirakçısı kimi yol-nəqliyyat hadisəsinin qarşısını almağa texniki imkanı olmasına baxmayaraq, idarə etdiyi avtomobili piyadanın vurulma yerinə çatmadan dayandırmalı, hərəkət üçün təhlükə yarandığını gördükdə avtomobilin sürətini tam dayanma həddinə qədər azaltmaq məqsədilə mümkün olan tədbirləri görməli olduğu halda, bunları etməmiş və yol hərəkəti qaydalarını pozub yolun hərəkət hissəsini soldan sağa doğru keçən piyada Zərərçəkmiş şəxs avtomobilin qabaq sağ hissəsi ilə vuraraq ehtiyatsızlıqdan sonuncuya sağ bazunun arxa səthinin qançırı, sağ dirsək oynağı və sifətin sıyrıqları, burun sümüyünün sınığı ilə nəticələnən, sağlamlığa zərər vurmadığı üçün dərəcəsi təyin edilməyən və sağ tərəfli hemotoraksla nəticələnmiş 4-10-cu qabırğaları, sağ kürək və aşıq sümüyünün yerdəyişən sınıqları ilə nəticələnən, canlı şəxslərdə həyat üçün təhlükəli olan sağlamlığa ağır zərər vurmanın əlamətlərini daşıyan xəsarətlər yetirmişdir.Məhkəmənin hökmünə əsasən Təqsirləndirilən şəxs2 xx xxxxx 2019-ci il tarixdə saat 22:07 radələrində etibarnamə əsasında idarə etdiyi, texniki cəhətdən saz vəziyyətdə olan “Mercedes Benz E 220 CDİ” markalı, **-GT-*** dövlət qeydiyyat nişanlı avtomobil ilə Bakı şəhəri, Nizami rayonu, M.Əliyev küçəsi ilə, Bakı Metropoliteninin “Koroğlu” stansiyası istiqamətindən “Neon” şadlıq sarayı istiqamətində 70 km/saat sürətlə hərəkətdə olarkən ünvan 1 A ünvanının qarşısında “Yol hərəkəti haqqında” Azərbaycan Respublikası Qanununun 36-cı maddəsinin 1-ci hissəsinin 3-cü bəndi, 37-ci maddəsinin 4-cü bəndi və 50ci maddəsinin 2-ci hissəsinin 1-ci bəndinin tələblərini pozmaqla yol hərəkətinin iştirakçısı kimi yol-nəqliyyat hadisəsinin qarşısını almağa texniki imkanı olmasına baxmayaraq, diqqətini daim dəyişən yol şəraitindən və avtomobilin idarə olunmasından ayırmamalı, avtomobili yol şəraitinə uyğun olan hərəkətin təhlükəsizliyini təmin edə biləcəyi və yaşayış məntəqəsində maksimum icazə verilən 60 km/saat sürəti ilə idarə etməli olduğu halda, bunları etməmiş və yol hərəkəti qaydalarını pozub bir qədər əvvəl qeyd edilən ünvanda baş vermiş yol-nəqliyyat hadisəsi zamanı Təqsirləndirilən şəxs1 idarə etdiyi “X29” markalı, **OG-*** dövlət qeydiyyat nişanlı avtomobil ilə vurularaq yolun hərəkət hissəsində uzanmış vəziyyətdə olan piyada Zərərçəkmiş şəxs avtomobilin ön hissəsi ilə vurub yerlə sürütləyərək ehtiyatsızlıqdan sonuncuya qarnın ön divarı, büzdüm nahiyəsi, sağ bud, hər iki diz və əllərin arxa səthinin sıyrıqları ilə nəticələnən, sağlamlığa zərər vurmadığı üçün dərəcəsi təyin edilməyən, sifətin əzilmiş yaraları ilə nəticələnən, sağlamlığa yüngül zərər vurmaya aid, soltərəfli pnevmotoraks ilə müşayiət olunan sol 3-7-ci qabırğaların sınıqları ilə nəticələnən, sağlamlığa az ağır zərər vurmaya aid, başın küt travması, baş beyinin əzilməsi, subdural hematoma və beyindaxili qansızma nəticəsində yaranmış dislokasiyadan inkişaf etmiş ödem və həyat üçün vacib mərkəzlərin sıxılması ilə nəticələnən, həyat üçün təhlükəli olan, sağlamlığa ağır zərər vurmanın əlamətlərini daşıyan xəsarətlər yetirərək yol-nəqliyyat hadisəsi yerindən qaçmış, nəticədə Zərərçəkmiş şəxs xx xxx 2019-cu il tarixdə müalicə aldığı 3 saylı Şəhər Kliniki Xəstəxanasında onun tərəfindən yetirilmiş baş beynin ağır dərəcəli əziyi, beyindaxili qansızma nəticəsində yaranmış dislokasiyadan inkişaf etmiş ödem və həyat üçün vacib mərkəzlərin sıxılması xəsarətlərindən ölmüşdür.